b'\n_START_ARTICLE_\nDeluge\n_START_SECTION_\nHistorikk\n_START_PARAGRAPH_\nI sine tidligste stadier ble Deluge opprinnelig kalt gTorrent for \xc3\xa5 gjenspeile at programmet var rettet mot skrivebordsmilj\xc3\xb8et GNOME. Prosjektet ble startet av to medlemmer av ubuntuforums.org, Zach Tibbitts og Alon Zaka, som tidligere vedlikeholdt prosjektet p\xc3\xa5 Google Code. Da den f\xc3\xb8rste versjonen ble gjort tilgjengelig for offentligheten 25. september 2006 ble programmet omd\xc3\xb8pt til Deluge for ikke \xc3\xa5 komme i konflikt med et eksisterende prosjekt kalt gtorrent p\xc3\xa5 SourceForge og det faktum at programmet ble kodet for ikke bare \xc3\xa5 fungere p\xc3\xa5 GNOME men alle platformer som st\xc3\xb8tter GTK+._NEWLINE_Utgivelsen av versjon 0.5.x markerte en fullstending omskriving av kodegrenen 0.4.x. Med 0.5.x ble det lagt til st\xc3\xb8tte for kryptering, peer utveksling, bin\xc3\xa6rprefiks, og UPnP._NEWLINE_Like f\xc3\xb8r versjon 0.5.1 ble sluppet forlot de to opprinnelige utviklerne prosjektet og overlot det videre ansvaret til Marcos "markybob" Pinto og Andrew "andar" Resch._NEWLINE_Versjon 0.5.4.1 \xc3\xa5pnet st\xc3\xb8tte for b\xc3\xa5de Mac OS X (via MacPorts) og Windows._NEWLINE_Rundt denne tiden ble Deluge kjent for sin immunitet mot Comcasts struping av b\xc3\xa5ndbredde. Klienter som Vuze (Azureus) og \xce\xbcTorrent fulgte siden etter ved \xc3\xa5 l\xc3\xa5ne samme metode._NEWLINE_Fra versjon 1.1.1 og til versjon 1.1.3 var installasjonspakker for Windows midlertidig utilgjengelig ettersom ansvarlig utvikler for dette forlot prosjektet._NEWLINE_Etter versjon 1.1.3 ble det forvanskende leddet med at utviklerne leverte installasjonspakker fjernet, i stedet frigis kildekoden og fellesskapet slipper ut installasjonspakker for alle operativsystemer.'